Fundur í Rótarýklúbbi Hafnarfjarðar 4. febrúar 2021.

Þetta er fundur nr. 20 á starfsárinu og 3583 frá stofnun klúbbsins.

Forseti setti fund og bauð félaga og gesti velkomna á fundinn sem er Zoomfundur. Forseti minnti á Rótarýdaginn sem er 23. Febrúar kl. 17.00. Umdæmisstjóri mun boða fundinn, sem er netfundur. Forseti vor hvetur félaga til að mæta á fundinn. Þá ræddi forseti um framlög félaga í Framkvæmdasjóð.

Þá var komið að fundarefni dagsins sem er á vegum fræðslunendar klúbbsins, en þar er Jóhannes Pálmi formaður. Gesturinn að þessu sinni er Gunnar Svavarsson, en hann kynnti stöðu framkvæmda við nýjan Landsspítala við Hringbraut, svo kallað Hringbrautarverkefni. Tengsl Gunnars við Hafnarfjörð eru mikil, m.a. var hann lengi í bæjarstjórn, þátttakandi í mörgum samfélagslegum verkefnum, stofnandi Aðalskoðunar og svo mætti lengi telja. Gunnar hefur verið sex ár sem framkvæmdastjóri þessa mikla verkefnis. Með því skipulagi sem nú er unnið eftir við Hringbraut er leitast við að ná fram samlegð með þéttingu svæðisins, m.a. með tengingu allra bygginganna.

Þrenn lög gilda um þetta verkefni með það að ljósi að sníða það að þörfum spítalans og er sérstök stjórn yfir því. Gunnar segir marga Hafnfirðinga vinna að verkefninu. Í svona verkefni er mikilvægt að allir verkefnastjórar hafi mikið og gott samráð sín á milli.

Mikil áætlanagerð er sífellt í gangi og hana þarf að kynna víða fyrir hinum ýmsu hópum sem koma að verkinu eða tengjast á einhvern hátt. Þá eru í gangi útboð, annað 2020 upp á 12 milljarða og hitt á þessu ári upp á 11 milljarða. Til upplýsinga var frá því sagt að nú er starfsemi spítalans í um 100 húsum á 17 stöðum. Þá kom fram að í nýja klasanum er gert ráð fyrir 3000 rýmum. Í nýja húsnæðinu er gert ráð fyrir ýmsum lausnum svo sem sjálfvirkum flutningavögnum sem munu ganga eftir sérstökum brautum og fleira. Þá kom fram að húsið er svokallað öryggishús, sem ætlað er að standast sterkustu jarðskjálfta. Þá kom fram að sjúkrahótelið er komið í rekstur. Ýmislegt fleira var rætt svo sem að áhættuþættir eru skoðaðir reglulega og var tæpt á því að á meðal áhættuþátta væri hvernig pólitík þróaðist.

Að erindi loknu svaraði Gunnar spurningum félaga.

Að því loknu var fundi slitið með hefðbundnum hætti og farið með fjórprófið.

Mættir á fundinn voru:

Sigríður Kristín Helgadóttir, Sigurður Björgvinsson, Ásgeir Bjarnason gestur

Bjarna Ásgeirssonar, Jóhann Lúðvík Haraldsson, Kári Valvesson, Bessi H. Þorsteinsson, Jóhannes Pálmi

 Hinriksson, Ingvar S. Jónsson, Almar Grímsson, Erlendur Geir Arnarsson, Skúli Valtýsson, Haraldur

 Reynir Jónsson, Pétur Óskarsson, Trausti Sveinbjörnsson, Kjartan Jónsson, Sigurþór Aðalsteinsson,

 Sigurður Hallur Stefánsson, Jón Gunnar Stefánsson, Einar Jónsson, Guðmundur Helgi Víglundsson.

 Fundargerð ritaði Sigurður Björgvinsson